1999/488/EY: Komission päätös, tehty 5 päivänä heinäkuuta 1999, sellaisten kolmansien maiden luettelosta, joista kalastustuotteiden tuonti ihmisravinnoksi on sallittua, tehdyn päätöksen 97/296/EY muuttamisesta (tiedoksiannettu numerolla K(1999) 1835) (ETA:n kannalta merkityksellinen teksti)



Virallinen lehti nro L 190 , 23/07/1999 s. 0039 - 0040



KOMISSION PÄÄTÖS, tehty 5 päivänä heinäkuuta 1999, sellaisten kolmansien maiden luettelosta, joista kalastustuotteiden tuonti ihmisravinnoksi on sallittua, tehdyn päätöksen 97/296/EY muuttamisesta (tiedoksiannettu numerolla K(1999) 1835) (ETA:n kannalta merkityksellinen teksti) (1999/488/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita 22 päivänä kesäkuuta 1995 annetun neuvoston päätöksen 95/408/EY(1), sellaisena kuin se on viimeksi muutettuna päätöksellä 98/603/EY(2), ja erityisesti sen 2 artiklan 2 kohdan ja 7 artiklan, sekä katsoo, että 1) komission päätöksessä 97/296/EY(3), sellaisena kuin se on viimeksi muutettuna päätöksellä 1999/277/EY(4), luetellaan maat ja alueet, joista kalastustuotteiden tuonti ihmisravinnoksi on sallittua; liitteessä olevassa I osassa luetellaan erityisen päätöksen alaiset maat ja alueet ja II osassa ne, joita koskee päätöksen 95/408/EY 2 artiklan 2 kohta; 2) Bulgaria on toimittanut tiedot, joiden mukaan se täyttää vastaavat edellytykset ja pystyy varmistamaan, että sen yhteisöön tuomat kalastustuotteet täyttävät direktiivissä 91/493/ETY säädetyt terveyttä koskevat vaatimukset, ja siksi olisi tarpeen muuttaa edellä mainittua luetteloa tämän maan lisäämiseksi luettelossa olevaan II osaan, ja 3) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 97/296/EY liite tämän päätöksen liitteellä. 2 artikla Tämä päätös on osoitettu kaikille jäsenvaltiolle. Tehty Brysselissä 5 päivänä heinäkuuta 1999. Komission puolesta Franz FISCHLER Komission jäsen (1) EYVL L 243, 11.10.1995, s. 17. (2) EYVL L 289, 28.10.1998, s. 36. (3) EYVL L 122, 14.5.1997, s. 21. (4) EYVL L 108, 27.4.1999, s. 57. LIITE "LIITE Luettelo maista ja alueista, joista kaikkien kalastustuotteiden tuonti ihmisravinnoksi on sallittua I. Maat ja alueet, jotka eivät kuulu neuvoston direktiivin 91/493/ETY mukaisen erityispäätöksen soveltamisalaan AL- Albania AR- Argentiina AU- Australia BD- Bangladesh BR- Brasilia CA- Kanada CI- Norsunluurannikko CL- Chile CO- Kolumbia CU- Kuuba EC- Ecuador EE- Viro FK- Falklandinsaaret FO- Färsaaret GH- Ghana GM- Gambia GT- Guatemala ID- Indonesia IN- Intia JP- Japani KR- Etelä-Korea MA- Marokko MG- Madagaskar MR- Mauritania MU- Mauritius MV- Malediivit MX- Meksiko MY- Malesia NG- Nigeria NZ- Uusi-Seelanti PE- Peru PH- Filippiinit RU- Venäjä SC- Seychellit SG- Singapore SN- Senegal TH- Thaimaa TN- Tunisia TW- Taiwan TZ- Tansania UY- Uruguay ZA- Etelä-Afrikka II. Maat ja alueet, jotka täyttävät neuvoston päätöksen 95/408/EY 2 artiklan 2 kohdan vaatimukset AG- Antigua ja Barbuda(1) AN- Alankomaiden antillit AO- Angola AZ- Azerbaizan(2) BG- Bulgaria BJ- Benin BS- Bahama BZ- Belize CH- Sveitsi CM- Kamerun CN- Kiina CR- Costa Rica CV- Kap Verde CY- Kypros CZ- Tsekki DZ- Algeria ER- Eritrea FJ- Fidzi GA- Gabon GL- Grönlanti GN- Guinea (Conakry) HK- Hongkong HN- Honduras HR- Kroatia HU- Unkari(3) IL- Israel IR- Iran JM- Jamaika KE- Kenia LK- Sri Lanka LT- Liettua LV- Latvia MM- Myanmar MT- Malta MZ- Mosambik NA- Namibia NC- Uusi-kaledonia NI- Nicaragua PA- Panama PF- Ranskan Polynesia PG- Papua-Uusi-Guinea PK- Pakistan PL- Puola PM- Saint-Pierre ja Miquelon RO- Romania SB- Salomoninsaaret SH- Saint Helena SI- Slovenia SR- Surinam TG- Togo TR- Turkki UG- Uganda US- Amerikan yhdysvallat VC- Saint-Vincent ja Grenadiinit(1) VE- Venezuela VN- Vietnam ZW- Zimbabwe (1) Vain tuoreen kalan tuonti on sallittu. (2) Vain kaviaarin tuonti on sallittu. (3) Vain ihmisravinnoksi tarkoitettujen elävien eläinten tuonti on sallittu."